Document ID: /roh_data/filtered/fineweb-2-filterrobots_roh.jsonl.gz/17581

Gia l'onn 1883 avevi dà ina prima uniun purila en tut la Val Müstair. Quella n'ha dentant betg gì success. Pir la segunda prova per ina uniun per tut la Val Müstair l'onn 1918 ha gì success. La «Società agricula Val Müstair» exista anc adina e po festivar ses 100avel anniversari.
Finamiras per l'avegnir
Per il president actual Armin Andri ha la societad actualmain duas impurtantas finamiras: Sco emprim mussar l'impurtanza da las professiuns agriculas en in temp nua ch'i dat adina pli paucs manaschis purils. Plinavant è la societad agricula londervi da realisar in project da svilup regiunal cun ina chascharia, in lieu per mazzar ed in post per elavurar graun. La fabrica da la nova chascharia ha cumenzà.
Exposiziun e festa
Il 100avel giubileum ha la «Società agricula Val Müstair» festivà cun ina exposiziun da muvel e d'auters animals a Fuldera. La saira hai lura anc dà ina festa populara.
RR actualitad 08:00